CELEX: C2006/143/19
Language: da
Date: 2006-06-17 00:00:00
Title: Sag C-274/04: Domstolens dom (Første Afdeling) af  6. april 2006  — ED & F Man Sugar Ltd mod Hauptzollamt Hamburg-Jonas (anmodning om præjudiciel afgørelse fra Finanzgericht Hamburg) (Landbrug — forordning (EØF) nr. 3665/87 — eksportrestitutioner — anvendelse af en sanktion efter at en beslutning om tilbagesøgning af en restitution er blevet endelig — mulighed for fornyet vurdering af beslutningen om pålæggelse af sanktionen)

17.6.2006   
            
            
               DA
            
            
               Den Europæiske Unions Tidende
            
            
               C 143/10
            
         Domstolens dom (Første Afdeling) af 6. april 2006 — ED & F Man Sugar Ltd mod Hauptzollamt Hamburg-Jonas (anmodning om præjudiciel afgørelse fra Finanzgericht Hamburg)
   (Sag C-274/04) (1)
   
   (Landbrug - forordning (EØF) nr. 3665/87 - eksportrestitutioner - anvendelse af en sanktion efter at en beslutning om tilbagesøgning af en restitution er blevet endelig - mulighed for fornyet vurdering af beslutningen om pålæggelse af sanktionen)
   (2006/C 143/19)
   Processprog: tysk
   Den forelæggende ret
   Finanzgericht Hamburg
   Parter i hovedsagen
   
      Sagsøger: ED & F Man Sugar Ltd
   
      Sagsøgt: Hauptzollamt Hamburg-Jonas
   Sagens genstand
   Anmodning om præjudiciel afgørelse — Finanzgericht Hamburg — fortolkning af artikel 11, stk. 1 og 3, i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter, som ændret ved Kommissionens forordning (EF) nr. 2945/94 af 2. december 1994 — sanktioner såfremt der er anmodet om for høj restitution — adgang for de nationale myndigheder og/eller domstole til i forbindelse med en eksportørs sag om anfægtelse af en afgørelse om at pålægge ham en sanktion at foretage en fornyet bedømmelse af den endelige afgørelse om tilbagebetaling af de med urette modtagne beløb — urigtig fortolkning af fællesskabsretten
   Konklusion
   Artikel 11, stk. 1, første afsnit, i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter, som ændret ved Kommissionens forordning (EF) nr. 2945/94 af 2. december 1994, skal fortolkes således, at de nationale myndigheder og domstole inden for rammerne af en klagesag vedrørende en sanktionsbeslutning baseret på denne bestemmelse har ret til at undersøge, om eksportøren har ansøgt om en restitution, der er større end den, vedkommende har ret til efter bestemmelsen, selv om en tidligere truffet beslutning om tilbagebetaling på grundlag af nævnte artikels stk. 3, første afsnit, er blevet endelig inden vedtagelsen af sanktionsbeslutningen.
   
      (1)  EUT C 228 af 11.9.2004.